62019TJ0795_INF
Rettens dom (Anden Afdeling) af 21. december 2021 –HB mod Kommissionen
(Sag T-795/19)
»Offentlige tjenesteydelseskontrakter – levering af tjenester i form af teknisk assistance til Haut Conseil judiciaire – afgørelse om nedsættelse af det beløb, som kontrakten vedrører, og om inddrivelse af allerede betalte beløb – annullations- og erstatningssøgsmål – retsakt, som er en uadskillelig del af et rent kontraktforhold – ingen voldgiftsklausul – afvisning – situation, hvor der ikke foreligger skader, som kan adskilles fra kontrakten«
1.
Annullationssøgsmål – betingelser for antagelse til realitetsbehandling – undersøgelse ex officio
(Art. 263 TEUF)
(jf. præmis 53)
2.
Annullationssøgsmål – søgsmål, som reelt vedrører en tvist af kontraktmæssig karakter – påstand om annullation af en afgørelse om nedsættelse af de skyldige beløb i forbindelse med en kontrakt og tilbagesøgning af uretmæssigt udbetalte beløb – kontrakt, der indeholder en værnetingsklausul til fordel for den nationale ret – manglende kompetence for Unionens retsinstanser – afvisning
(Art. 263 TEUF, 272 TEUF og 274 TEUF; Rådets forordning nr. 1605/2002, art. 102 og 103; Kommissionens forordning nr. 2519/97, art. 22)
(jf. præmis 54-58, 71 og 72)
3.
Annullationssøgsmål – akter, der kan være genstand for søgsmål – begreb – akter, der fremkalder bindende retsvirkninger – bedømmelse af disse virkninger ud fra retsaktens indhold
(Art. 263 TEUF)
(jf. præmis 65)
4.
Institutionernes retsakter – forordninger – umiddelbar anvendelighed
(Art. 288, stk. 2, TEUF)
(jf. præmis 77)
5.
Ansvar uden for kontraktforhold – betingelser – ulovlighed – tab – årsagsforbindelse – kumulative betingelser
(Art. 340, stk. 2, TEUF)
(jf. præmis 98)
6.
Ansvar uden for kontraktforhold – betingelser – ulovlighed – tilsidesættelse af en kontraktbestemmelse – ikke omfattet
(Art. 340, stk. 2, TEUF)
(jf. præmis 99)
Angående
Dels søgsmål støttet på artikel 263 TEUF med påstand om annullation af Kommissionens afgørelse C(2019) 7319 final af 15. oktober 2019 om nedsættelse af de beløb, som skal betales i henhold til kontrakt CARDS/2008/166-429, og om inddrivelse af de beløb, som uretmæssigt er blevet udbetalt, dels søgsmål støttet på artikel 340, stk. 2, TEUF med påstand om først tilbagebetaling af alle de beløb, som eventuelt er blevet inddrevet af Kommissionen på grundlag af denne afgørelse, samt betaling af den senest udstedte faktura med tillæg af morarenter, dernæst frigivelse af bankgarantien og erstatning for den skade, som sagsøgeren har lidt som følge af den sene frigivelse, og endelig betaling af en symbolsk erstatning for den ikke-økonomiske skade, som sagsøgeren har lidt.
Konklusion
1)
Søgsmålet afvises, for så vidt som der er nedlagt påstand om annullation af Kommissionens afgørelse C(2019) 7319 final af 15. oktober 2019 om nedsættelse af de beløb, som skal betales i henhold til kontrakt CARDS/2008/166-429 og om inddrivelse af de beløb, som uretmæssigt er blevet udbetalt.
2)
Europa-Kommissionen frifindes, for så vidt som der er nedlagt påstand om, at det fastslås, at Den Europæiske Union har et ansvar uden for kontraktforhold.
3)
Kommissionen betaler sagsomkostningerne, herunder omkostningerne i sagen om foreløbige forholdsregler.